PRITARTA

Kauno rajono savivaldybės tarybos

2021 m. kovo 25 d. sprendimu Nr. TS-99

**KAUNO R. KARMĖLAVOS LOPŠELIO-DARŽELIO „ŽILVITIS“**

**2020 METŲ VEIKLOS ATASKAITA**

**VADOVO ŽODIS**

Esame atvira, šiuolaikiška, besimokanti ikimokyklinė įstaiga, teikianti kokybiškas ugdymo paslaugas, ugdymą grindžianti inovatyviais metodais ir pritaikytą aplinka įvairių poreikių ugdytiniams. Įstaigos didžiausia siekiamybė – saugi, estetiškai patraukli aplinka, kokybiškas ugdymas visų poreikių turintiems vaikams, tėvų švietimas. Pastarieji metai kėlė nemažai iššūkių, prisitaikant prie kintančių situacijų, priimant kompleksinius spendimus, numatant veiklos perspektyvą. Didelį dėmesį skyrėme mokytojų švietimui nuotolinio ugdymo klausimais ir įstaigą įtraukėme į besimokančių darželių tinklą, kuriame mokytojams buvo galimybė stiprinti savo tobulintinas sritis. Dėka stiprios mokytojų, pagalbos vaikui specialistų, tėvų ir visos bendruomenės, kaip vieningos komandos, pastangų pavyko sėkmingai įgyvendinti įstaigos veiklos prioritetą.

**MOKYKLOS STRATEGINIO PLANO IR METINIO VEIKLOS PLANO ĮGYVENDINIMO ANALIZĖ**

|  |  |
| --- | --- |
| Tikslai, uždaviniai | Atlikti darbai, veiklos rezultatų kiekybiniai ir kokybiniai rodikliai |
| 1. Tikslas. **Užtikrinti ugdymo(si) kokybę.** | |
| * 1. Uždavinys. Ieškoti efektyvių ugdymosi metodų darbui su vaikais. | • Taikomi nauji efektyvūs ugdymosi metodai darbui su vaikais:   * 15–20 minučių teminiai video ar kita mokomoji medžiaga. Mokytojai parengė 15–20 minučių tematinę filmuotą medžiagą vaikams su užduotėlėmis, atitinkančiomis vaikų amžių (piešimas, karpymas, raidelių apvedimai, dainelių dainavimas, fizinis ugdymas ir kt.). Filmuota medžiaga paskelbta grupių pasirinktose medijose ar kitoje pedagogų ir tėvų pasirinktoje elektroninėje platformoje. Tarpusavyje susitarę, atliktų užduočių, vaikų darbelių ar pažintinės veiklos nuotraukas, kitas užfiksuotas akimirkas tėvai galėjo įkelti į nurodytą el. paštą, ar kitą programą, kad mokytojas matytų ugdymosi rezultatus. Kita ugdomoji medžiaga, atitinkanti įstaigos ikimokyklinio ugdymo programą, buvo skelbiama mokyklos įstaigos, grupių, specialistų FaceBook paskyrose ir kt., kad tėvai laisvai galėtų ja pasinaudoti. * Konferenciniai skambučiai. Pasinaudojus skaitmeninių technologijų galimybėmis, padedant tėveliams, buvo organizuoti tam tikra tema, iš anksto sutarus, konferenciniai skambučiai (Skype, Messenger, Viber, Google ir kt.) visų grupių vaikams. Jų metu galima buvo pasakoti istorijas, nagrinėti pasaulio žemėlapį ir daug kitų įvairių temų. * Individualios logopedo pratybos vaikams.Didelis dėmesys buvo skiriamas vaikams, turintiems kalbos ir kalbėjimo sutrikimų ar psichologo individualios gyvos konsultacijos. Švietimo pagalbą vaikams (apie 50 %), buvo derinama su tėvais, kad pasitelkdamas įstaigai ir tėvams prieinamas vaizdo programas logopedas, psichologas teiktų individualias konsultacijas vaikui. Vaikas sesijos metu gali matyti, kokius pratimus rodo logopedas, o logopedas fiksuoja, kaip sekasi pratimus atlikti vaikui, galimai pasitelkti ir tėvų pagalbą atliekant sunkesnius pratimus.   **•** Organizuotos kitos veiklos:   * Sukurtos medijos, internetinės erdvės pedagogų (95 %), jų padėjėjų (70 %), specialistų (100 %) bendravimui nuotoliniu būdu: „Mesenger – Live transliacijos“, buvo naudojamos Zoom platforma.Tėvai, bendravimo ir bendradarbiavimo erdves, sukūrė savarankiškai. Susitarėme su grupių tėvais, kokioje platformoje bendrausime žodžiu, vesime vaizdo užsiėmimus. * Įrengtas lauko ugdymui organizuoti stacionarus kupolas, kuriame vykdomos lauko edukacijos, veiklos. |
| * 1. Uždavinys.   Aktyvinti mokytojų ir pagalbos mokytojui specialistų veiklas. | ~~-~~Rengti pasauliniai prevenciniai renginiai įstaigoje: „Ačiū diena“, „Netradicinė, nuotolinė bendruomenės švietimo diena“ (įstaigos psichologė, mokytojai organizavo paskaitų ciklą, skirtą tėvams, apie nuotolinio ugdymo svarbą, apie vaikų pyktį ir nenorą dirbti namuose bei vaikų motyvaciją), vykdėme nuotoline akcijas „Tolerancijos diena“, „Spalvotų kojinių diena-dauno sindromo dienai paminėti“, „Kodėl mėlyna? Autizmo dienai paminėti“ ir kt.   * Suorganizuota nuotolinė metodinė diena Kauno r. ikimokyklinio ir priešmokyklinio ugdymo pedagogams „Nuotolinio ugdymo iššūkiai ir nauda komunikuojant kitaip“. Dalyvavo (apie 40 % ) Kauno r. ikimokyklinio ir priešmokyklinio ugdymo mokytojų ir pavaduotojų ugdymui. * Vykdytos ir įgyvendintos nuotolinės akcijos, parodos, viena iš jų „Pozityvus pavasaris“, skirtas vaikų ir tėvelių, pedagogų pozityviems santykiams užtikrinti. * Sudaryta galimybė visos įstaigos mokytojams ir pagalbos mokytojui specialistams priklausyti „Besimokančių darželių tinklui“. Veikla prisidėjo prie mokytojų inovatyvaus ir kūrybiško ugdymo(si) proceso organizavimo ir įgyvendinimo, mokytojų asmeninių ir profesinių kompetencijų stiprinimo ir tobulinimo, gerosios patirties dalinimosi tarp Lietuvos bei užsienio šalyse esančių lietuviškų ugdymo įstaigų. |
| 1. Tikslas. **Stiprinti pedagogų, ugdytinių tėvų, socialinių partnerių bendradarbiavimą vieningo ugdymo klausimais.** | |
| * 1. Uždavinys.   Bendradarbiauti su LL3 kolegomis pagal parengtą ir patvirtintą veiklų planą ir Vilkaviškio r. Alvito daugiafunkciu centru | - Pasirašyta bendradarbiavimo sutartis pagal Kauno rajono savivaldybės LL3 pokyčio projekto „Pozityvioji komunikacija ugdymo(si) rezultatams“ su Neveronių gimnazija, Domeikavos gimnazija, Šlienavos pagrindine mokykla. Pedagogai turėjo galimybę stebėti mokyklų edukacines aplinkas, išmoko pozityvios bendradarbiavimo kultūros, kuri užtikrino darželio ir mokyklų tęstinumą iš vienos ugdymo pakopos į kitą. Dalyvavo (40 %) ugdytinių ir (40 %) pedagogų ir jų padėjėjų.  - Pasirašyta bendradarbiavimo sutartis su Vilkaviškio r. Alvito mokykla-daugiafunkcis centru. Vykdėme/vykdome toliau veiklas bendradarbiaujant ir keičiantis veiklų idėjomis „Inkliuzinis (įtraukusis) ugdymas ikimokykliniame amžiuje“. Pedagogai (20 %) dalinosi filmuotis veiklomis, reflektavo apie apie savo stipriąsias ir silpnąsias puses dirbant su tam tikro amžiaus, gebėjimų, poreikių turinčiais vaikais. |
| * 1. Uždavinys.   Išnaudoti galimybes bendradarbiaujant su esamais socialiniais partneriais ir dalyvauti bendruose projektuose. | - Suorganizuota nuotolinė-virtuali piešinių paroda „Pozityvus pavasaris“.  - Įgyvendintas Kauno r. ikimokyklinio ugdymo įstaigų (30 %) nuotolinis projektas „Kuriu pasaką namie“. Vaikai padedami tėvų kūrė ir iliustravo pasakas namuose, komisija išrinko trys pasakas, kuriuose daugiausia atsiskleidė ugdytinis tiek tekstu, tiek ir iliustracija. Buvo sukurta elektroninė knygelė su vaikų sukurtomis pasakomis. Taip paminėjome knygos dieną.  - Dalyvauta respublikos lopšelių-darželių „Žilvitis“organizuojamose renginiuose, veiklose per metus 4-5 kartus.  - Organizuotos netradicinės veiklos, išvykos netradicinėse Karmėlavos miestelio vietose: Šv. Onos parapijos šventoriuje, seniūnijoje, pašte, B. Buračo gimnazijoje, Kauno oro uoste. Šios veiklos/išvykos padėjo vaikams lengviau orientuotis gatvėje, vaikai susipažino su savo krašto lankytinomis vietomis, išmoko komunikuoti su suaugusiais ir bendraamžiais kitose, netradicinėse aplinkose, susipažino su Karmėlavos miestelio kitų įstaigų darbuotojais. Dalyvavo apie (60 %) ugdytinių. |

**ŠVIETIMO KOKYBĖS RODIKLIAI**

|  |  |  |  |  |  |
| --- | --- | --- | --- | --- | --- |
| Rodiklis | | | | | Mokykloje |
| Bendras mokinių skaičius | | | | | 120 |
| Iš jų: | | | | |  |
| Ikimokyklinio ugdymo mokiniai | | | | | 120 |
| Priešmokyklinio ugdymo mokiniai | | | | | - |
| Nepatenkintų prašymų skaičius (pirmu pasirinkimu) spalio 1 d. | | | | | 16 |
| Specialiųjų ugdymosi poreikių turinčių mokinių skaičius | | | | | 66 |
| Specialiųjų ugdymosi poreikių turinčių mokinių dalis (proc.) | | | | | 55 |
| Darbuotojai | | Skirtų etatų skaičius | | Užimtų etatų skaičius | Darbuotojų skaičius |
| Direktorius | | 1 | | 0 | 0 |
| Pavaduotojas ugdymui | | 0,5 | | 0,5 | 1 |
| Pavaduotojas ūkio reikalams (ūkvedys) | | 0,5 | | 0,5 | 1 |
| Ikimokyklinio ugdymo mokytojai | | 11,35 | | 11,35 | 11 |
| Priešmokyklinio ugdymo mokytojai | | - | | - | - |
| Nepedagoginiai darbuotojai | | 15,75 | | 15,75 | 15 |
| Pagalbos mokiniui specialistai | Skirtų etatų skaičius | | Užimtų etatų skaičius | | Darbuotojų skaičius |
| Logopedas | 2 | | 2 | | 2 |
| Specialusis pedagogas | - | | - | | - |
| Psichologas | 0,5 | | 0,5 | | 1 |
| Socialinis pedagogas | - | | - | | - |
| Mokytojo padėjėjai spec. poreikių vaikams | 1 | | 1 | | 1 |
| Mokytojų, dirbančių pilnu (ir didesniu) etatu, dalis (proc.) | | | | | 30 |
| Aukštos kvalifikacijos mokytojų (metodininkų ir ekspertų) skaičius | | | | | 5 |
| Aukštos kvalifikacijos mokytojų (metodininkų ir ekspertų) dalis (proc.) | | | | | 55 |
| Mokyklos patalpų plotas, tenkantis vienam mokiniui (kv. m) | | | | | 11,66 |
| Mokyklos mokymo lėšos (Eur) | | | | | 149630 |
| Mokyklos aplinkos lėšos (Eur) | | | | | 299931 |
| Mokymo lėšos, tenkančios vienam mokiniui (Eur) | | | | | 1247 |
| Aplinkos lėšos, tenkančios vienam mokiniui (Eur) | | | | | 2499 |
| Specialiosios lėšos (tėvų įnašai edukacinėms erdvėms ir paramos lėšos) (Eur) | | | | | 8173,59 |
| Mokymo, spec. ir aplinkos lėšos, tenkančios vienam mokiniui (Eur) | | | | | 4104 |
| Mokymo lėšos, panaudotos mokymo priemonėms įsigyti, tenkančios vienam mokiniui (Eur) | | | | | 33 |
| Vidutinis ikimokyklinio, priešmokyklinio ugdymo mokytojo darbo užmokestis (bruto, Eur) | | | | | 1366,62 |